recursal/SuperWikiNEXT-32B huggingface dataset:
प्रकाशमिति में, प्रकाश स्रोत से दिशा विशेष में, इकाई ठोस कोण में, निकलने वाली तरंग-दैर्घ्य-भारित शक्ति को **दीप्त तीव्रता** (ल्युमिनस इन्टेन्सिटी) कहते हैं। यह प्रकाशीय सूत्र (*luminosity function*) पर आधारित है, जो की एक मानवीय आँख की संवेदनशीलता का एक मानकीकृत प्रतिरूप है। 

इसकी SI इकाई कैंडिला (cd) है। 

|  |
| --- |
| ज्योति तीव्रता |

ज्योति तीव्रता
--------------

ज्योति तीव्रता की परिभाषा
-------------------------

> किसी दिशा में किसी प्रकाश स्रोत के एकांक घन कोण में उत्सर्जित (निकलने वाली) होने वाली ज्योति फ्लक्स  की मात्रा को उस  प्रकाश स्रोत की, उस दिशा में ज्योति तीव्रता कहते हैं।
> 
> 

ज्योति तीव्रता को प्रकाश स्रोत की **प्रदीपन क्षमता** भी कहा जाता है।

#### ज्योति तीव्रता का प्रतीक-

ज्योति तीव्रता को प्रतीक **L** द्वारा प्रदर्शित किया जाता है।

ज्योति तीव्रता का मात्रक-
-------------------------

ज्योति तीव्रता का मात्रक ल्यूमेन प्रति स्टेरेडियन होता है।

इसे **कैंडेला** भी कहा जाता है

अतः

                    **1 कैंडेला  = ल्यूमेन / स्टेरेडियन**

ज्योति तीव्रता का सूत्र-
------------------------

यदि किसी प्रकाश स्रोत द्वारा घन कोण **Δω** में उत्सर्जित ज्योति फ्लक्स **ΔF** हो तो,

उस प्रकाश स्रोत की ज्योति तीव्रता

**[       I** = **ΔF/Δω       ]**

#### ज्योति तीव्रता की विमा      =    **[ M L² Tᐨ³ ]** इसका विमीय  सूत्र **होता है।**

Note-

फ्लक्स और तीव्रता की विमा समान होती है।
भारत के सबसे बड़े प्रान्त उत्तर प्रदेश के शाहजहांपुर जनपद में स्थित गांव नाहिल अपने भव्य इतिहास की वजह से प्रसिद्ध है ।
आजादी का आंदोलन हो, क्रांति हो अथवा सांस्कृतिक ,आध्यात्मिक कोई भी पहलू हो यहां की छटा अलग ही है।
नाहिल गांव जिला मुख्यालय से 28किमी दूर तहसील पुवायां से 8 किमी की दूरी पर स्थित है।
गांव पूरी तरीके से पक्की सड़क से जुड़ा हुआ है । गांव की आबादी लगभग 10,000 है।
गांव का बाजार काफी समृद्ध है । और गांव में अभी तक 4 विद्यालय हैं।
हाइस्कूल तक 2 विद्यालय हैं।
एक बैंक और बहुत सारे मंदिर हैं।
यहां के प्रमुख मंदिर
बाबा तुरंतनाथ मंदिर नाहिल
बाबा भूमिसयन मंदिर
स्वामी आत्मानंद आश्रम
बाबा रघुनाथ पूरी धाम
पुरातन समय मे नाहिल यहां की 90 एकड़ में फैली झील में पाए जाने वाले नीलकमल की वजह से प्रसिद्ध था।
पुराने समय मे यहां के मिट्टी के बर्तन, कालीन, और यहां के बने खोये के पेड़े काफी प्रसीद्ध थे।
वर्तमान में नाहिल के डिजिटलीकरण में samadhaan csc और नाहिल न्यूज़ वेब पोर्टल के संस्थापक श्याम मोहन मिश्र और उनकी टीम मोहित त्रिवेदी, प्रशांत मिश्र, कपिल त्रिवेदी काफी मेहनत के साथ लगे हुए हैं।

प्रमुख कवि- रीतिकालीन कवि चंदन गौड़ की जन्मभूमि और कर्मभूमि नाहिल ही थी।

 पुस्तक: हिंदी साहित्य का इतिहास आचार्य रामचंद्र शुक्ल
**सारंगी** एक गायकी प्रधान भारतीय शास्त्रीय संगीत का वाद्य यंत्र है। प्राचीन काल में सारंगी घुमक्कड़ जातियों का वाद्य था। इसका प्राचीन नाम **सारिंदा** था, जो कालांतर में **सारंगी** हुआ। एक मत यह भी है कि यह नाम हिन्दी के **सौ और रंग** शब्दों से मिलकर बना है जिसका अर्थ सौ रंगों वाला होता है। इसे इस प्रकार देख सकते है, भारतीय शास्त्रीय संगीत के वाद्ययंत्रो में सौ प्रकार की धुनों को निकालने वाला यह एक वाद्ययंत्र है। 

सारंगी दो प्रकार की प्रयोग में लाई जाती हैं। एक सिंधी सारंगी व दुसरी गुजरातन सारंगी। सिंधी सारंगी थोड़ी बड़ी होती है, वहीं गुजरातन सारंगी थोड़ी छोटी होती है जिसे गुजरात में बनाया जाता है। 

सारंगी के भाग
सारंगी के भाग
सारंगी के भाग
सारंगी वादक
सारंगी वादक

मशहूर सारंगी वादक
-----------------

### भारत में

* राम नारायण
* सुल्तान खान
* अब्दुल करीम खान
* अब्दुल लतीफ़ खान
* अहमद खान
* गुलाम सबीर खान
* गोपाल मिश्र
* सबरी खान
* शकूर खान
* पूज्य निर्दोष स्वामी - सरधार

### पाकिस्तान में

* उस्ताद अल्ला रक्खा मुज़फ़्फ़री
* डाक्टर तैमूर खान
* बुंडू खान
* नाथू खान
* उमराव खान
* गुलाम मोहम्मद
* नज़ीम अली खान
* हामीद हुसैन खान

### नेपाल में

* झलक मान गंदर्भ
* खीम बहादुर गंदर्भ
* हरिशरण नेपाली

इन्हें भी देखें
---------------

* हिंदुस्तानी संगीत

बाहरी कड़ियाँ
-------------

* sarangi.info - सारंगी संगीत डाउनलोड करने योग्य

* द सारंगी - सारंगी की तस्वीरें और भी बहुत कुछ
* सा से सारंगी- अभिव्यक्ति पर
* - सारंगी
भारत के अन्य भाषाओं का नक़्शा
**भारतीय भाषा आन्दोलन** भारत में हिन्दी और भारतीय भाषाओं को उनका उचित स्थान दिलाने के चलाया गया एक आन्दोलन है। यह १६ अगस्त १९८८ को आरम्भ हुआ था। इनका आरोप है कि भारत को अब भी अंग्रेजीदां ही चला रहे हैं। आन्दोलनकारियों की मांग है कि 1968 के भाषाई संसदीय संकल्प को लागू करने के लिए एक सर्वदलीय संसदीय समिति का गठन किया जाये जो देश की सभी क्षेत्रीय भाषाओ के प्रतिनिधिओं के पक्षों को सुनकर अपना निर्णय करे। इस आन्दोलन का उदेश्य प्रत्येक स्तर से अंग्रेजी की अनिवार्यता को समाप्त करके भारतीय भाषाओ को लागू करवाना है – यह भावना 1968 के भाषाई संसदीय संकल्प में पहले से निहित है, यह अब ही उपजी कोई नयी मांग नहीं है।

मुख्य मांगें
------------

* (१) संघ लोक सेवा आयोग की परीक्षाओं में अंग्रेजी की अनिवार्यता समाप्त की जाय और उसके स्थान पर भारतीय भाषाओं को को शामिल किया जाय।
* (२) उच्च न्यायालयों में क्षेत्रीय भाषाओं में सुनवाई हो और निर्णय भी क्षेत्रीय भाषा में ही दिया जाय। सर्वोच्च न्यायालय में अंग्रेजी में सुनवाई और अंग्रेजी में निर्नय के साथ हिन्दी में भी सुनवाई और निर्णय दिया जाय।

इतिहास
------

भारतीय भाषा आन्दोलन **16 अगस्त १९८८** में आरम्भ हुआ था जिसमें इसके पुरोधा स्व. राजकरण सिंह के नेतृत्व में संघ लोकसेवा आयोग की चैखट (गेट) पर १४ वर्ष तक ऐतिहासिक धरना दिया गया। इस धरने में भारत के पूर्व राष्ट्रपति ज्ञानी जैलसिंह , पूर्व प्रधानमंत्री अटल बिहारी वाजपेयी व विश्वनाथ प्रताप सिंह, पूर्व उपप्रधानमंत्री देवीलाल व लालकृष्ण आडवाणी, वर्तमान केन्द्रीय मंत्री राजनाथ सिंह व रामविलास पासवान, कामरेड इन्द्रजीत गुप्त सहित चार दर्जन से अधिक वरिष्ठ जनप्रतिनिधी इस धरने में सम्मलित हो चुके हैं। सन 2002 में अटलबिहारी वाजपेई की सरकार ने आन्दोलन को समाप्त करने के लिये राजी कर लिया था।

इसी के तहत भारतीय भाषा आंदोलन, संसद की चैखट- जंतर मंतर पर आंदोलन के पुरोधा पुष्पेन्द्र चैहान व महासचिव देवसिंह रावत सहित तमाम आन्दोलनकारियों ने **21 अप्रैल 2013** से अखण्ड धरना दे रखा है। जिसके समर्थन में महात्मा गांधी के पोते कानू गांधी, विश्वविख्यात योगगुरू स्वामी रामदेव, पूर्व केन्द्रीय मंत्री सोमपाल शास्त्री सहित अनेक वरिष्ठ देशभक्त सम्मलित हुए हैं।

इस आन्दोलन के कारण ही संघ लोक सेवा आयोग की परीक्षा में सी-सैट से अंग्रेजी की अनिवार्यता हटायी गयी।

उल्लेखनीय है कि 18 जनवरी 1968 को भारतीय संसद ने एक भाषाई संसदीय संकल्प पारित किया था। लेकिन इस संसदीय संकल्प के 20 वर्षो तक लागू नहीं होने के कारण 16 अगस्त 1988 को संघ लोक सेवा आयोग के मुख्य गेट पर विश्व का सबसे लम्बा धरना आरम्भ किया गया था।

सन्दर्भ
-------

1. ↑  "भारतीय भाषा आन्दोलन 25 अगस्त -2014 से देशव्यापी स्वरूप लेगा". मूल से 10 मार्च 2016 को पुरालेखित. अभिगमन तिथि 15 जून 2020.
2. ↑  "भारतीय भाषाओं को लागू न किये जाने पर भारतीय भाषा आंदोलन देगा प्रधानमंत्री आवास पर धरना". मूल से 15 जुलाई 2015 को पुरालेखित. अभिगमन तिथि 15 जुलाई 2015.

इन्हें भी देखें
---------------

* राजकरण सिंह
* श्याम रुद्र पाठक

बाहरी कड़ियाँ
-------------

* भाषा आंदोलनकारी श्यामरूद्र पाठक व विनोद पाण्डे की गिरफतारी से आक्रोशित भाषा आंदोलनकारियों ने तेज किया आंदोलन
* भारतीय भाषा आंदोलन
दहिया राजपूतो और जाटो का एक प्रसिद्ध गोत्र है। कुछ दहिया मध्यप्रदेश की अनूसूचित जाति में सम्मलित हो गए है। दाहिया शब्द, दहिया मूल शब्द का तद्भव है।

दाहिया समाज का मूल उद्भव राजपूतो से माना जाता है ।

दहिया राजस्थान दहिया राजस्थान के राजपूत समाज का गोत्र है।
राजस्थान में दहिया राजपूत की उप शाखाएँ है राजा कड़वा राव दहिया के वंशज कड़वा कहलाते है।राजा सिंवर राज दहिया के वंशज सिंवर दहिया कहलाते हैं। राजा सुसल के वंशज सिसमल दहिया कहलाते हैं। राजा बेरीसिंह के वंशज बेरिया दहिया कहलाते हैं। राजा सहजराव के वंशज रणवा(रण के वीर) दहिया कहलाते हैं राज देव के वंशज राज दहियाकहलाते हैं। राजा मंडदेव के वंश मंडीवाल दहिया कहलाते हैं। राजा गंगदेव के वंशज गुगड़ दहिया कहलाते हैं। राजस्थान में जाटों में दहिया ओर उसकी उपशाखा के 600 से ज्यादा ग्राम है।
दहिया राजपूतो दहियावत(दहियो के वंश) कहलाते है। दहिया गोत्र के जाटों को दहिया बादशाह कहा जाता है।

जेजाकभुक्ति(वर्तमान बुंदेलखंड) के महाराजा खेतसिंह खंगार द्वारा स्थापित **खंगार संघ** में मध्यप्रदेश के दाहिया लोगों ने अपना सेवाएं दी थी। जिसका उल्लेख **खंगार क्षत्रिय समाज** की इतिहास सम्बंधित लेखों में स्पष्ट है।

ब्रिटिश शासन के लेखक आर वी रसेल द्वारा लिखित पुस्तक ट्राइब्स एंड कास्ट्स ऑफ सेंट्रल प्रोविन्स में दाहिया को पिछड़ी जातियों में सम्मिलित किया गया है।

चचा राणा के स्तंभ लेख में उत्कीर्ण लेखों से इनका उल्लेख ग्वालियर और श्योपुर ठिकाना मिलता है।

  

दाहिया जाति का पलायन मुहम्मद बिन तुगलक के हाथों खंग्हार राज्य के पराजय के साथ हुआ और फिर मूल स्थान से इनका निवास बुंदेलखंड और बघेलखण्ड में विस्तृत हो गया है।
रोहिणी भगवान श्री कृष्ण के पिता वसुदेव की पहली पत्नी थीं। वसुदेव के एक पुत्र बलराम एवम् सुभद्रा नामक एक पुत्री रोहिणी के गर्भ से उत्पन्न हुए थे। महाभारत के अनुसार रोहिणी को दिति का अवतार माना गया है।

दिति का रोहिणी के रूप में जन्म
------------------------------

सृष्टि के आरंभ में दक्ष प्रजापति की अदिति और दिति नाम की दो सुन्दर कन्याएं थीं। दोनों का ही विवाह दक्ष ने प्रजापति कश्यप से किया। विवाह के कुछ समय बाद अदिति के गर्भ से आदित्य एवम् दिति के गर्भ से दैत्य उत्पन्न हुए। अदिति की सुशिक्षा के परिणाम स्वरूप आदित्य धर्म पथ पर चले। दिति की गलत शिक्षाओं के कारण दैत्य अधर्म के पथ पर चले और अपने बड़े भाइयों अर्थात् आदित्यों के खिलाफ खड़े हो गए। ये दुश्मनी बढ़ती जा रही थी और इसी ने देवासुर संग्राम को जन्म दिया। देवासुर संग्राम में सभी दैत्य आदित्यों के हाथों मारे गए। आदित्यों ने अदिति के ज्येष्ठ पुत्र इन्द्र का पक्ष लेकर भगवान विष्णु ने दिति के पुत्र हिरण्याक्ष और हिरण्यकशिपु का संहार कर दिया। अपने पुत्रों के मारे जाने से दिति बहुत दुःखी हो गई और उन्होंने प्रजापति कश्यप से वरदान मांगा कि उन्हें एक ऐसा गर्भ चाहिए जो इन्द्र को मार दे। अपने पुत्र के संहार का कारण वे स्वयं न बने इसी कारण प्रजापति कश्यप ये बात सुनकर दुःखी हो गए। दिति को उन्होंने कहा कि तुम हजार वर्षों तक एक कठोर व्रत करो और उसमें अन्न जल का भी त्याग कर दो। दिति ने ऐसा ही किया। जब अदिति को इस बात का पता चला तो अदिति ने अपने पुत्र इन्द्र को बुलाया और आदेश दिया कि दिति की सेवा करो। अपनी माता का आदेश मानकर इन्द्र ने ऐसा ही किया। एक दिन जब दिति सो रही थीं इन्द्र ने इस अवसर का लाभ उठाकर दिति के गर्भ के सात टुकड़े कर दिए और टुकड़े करते हुए कहा मा रुत अर्थात रो मत इन टुकड़ों से सात मरुतों ने जन्म लिया। दिति को जब इस बात का पता चला तो दिति ने अपनी बड़ी बहन अदिति को श्राप दिया कि "दीदी जिस प्रकार आपके पुत्र ने मेरा गर्भ गिराया है उसी प्रकार द्वापर युग में कंस दानव आपका गर्भ गिरा देगा। आपके गर्भ से उत्पन्न प्रत्येक पुत्र का वध कंस दानव जन्म लेते ही कर देगा और उस जन्म में आप मुझसे छोटी होंगी"। इसी श्राप के कारण द्वापर युग में प्रजापति कश्यप का वसुदेव के रूप में , अदिति का देवकी के रूप में और दिति का रोहिणी के रूप में जन्म हुआ था।
**औषधनिर्माण शास्त्र** ( **Pharamaceutics**) एक ऐसा अनुशासन है जो रोगियों के लिए सुरक्षित और प्रभावी ढंग से उपयोग करने के लिए एक नई रासायनिक इकाई (एनसीई) या पुरानी दवाओं को दवा में बदलने की प्रक्रिया से संबंधित है। इसे डोज फॉर्म डिजाइन का विज्ञान भी कहा जाता है। औषधीय गुणों वाले कई रसायन होते हैं, लेकिन उन्हें अपने कार्य स्थल पर चिकित्सीय रूप से प्रासंगिक मात्रा प्राप्त करने में मदद करने के लिए विशेष उपायों की आवश्यकता होती है। भेषज दवाओं के निर्माण को शरीर में उनके वितरण और स्वभाव से संबंधित करने में मदद करता है।औषधनिर्माण एक शुद्ध दवा पदार्थ को खुराक के रूप में तैयार करने से संबंधित है। औषधनिर्माण शास्त्र की शाखाओं में शामिल हैं:

* फार्मास्युटिकल फॉर्मूलेशन
* फार्मास्युटिकल निर्माण
* डिस्पेंसिंग फार्मेसी
* फार्मास्युटिकल तकनीक
* भौतिक फार्मेसी
* फार्मास्युटिकल न्यायशास्त्र

शुद्ध दवा पदार्थ आमतौर पर सफेद क्रिस्टलीय या अनाकार पाउडर होते हैं। एक विज्ञान के रूप में दवा के आगमन से पहले, फार्मासिस्टों के लिए दवाओं का वितरण करना आम बात थी। अधिकांश दवाओं को आज खुराक के रूप में प्रशासित किया जाता है। दवाओं का नैदानिक ​​प्रदर्शन रोगी को उनकी प्रस्तुति के रूप पर निर्भर करता है।

सन्दर्भ
-------

1. ↑  Rhodes, Gilbert S. Banker, Christopher T. (24 May 2002). *Modern Pharmaceutics, 1* (5th संस्करण). Hoboken: Informa Healthcare. OCLC 52634365. आई॰ऍस॰बी॰ऍन॰ 0824744691. मूल से 24 February 2022 को पुरालेखित.
2. ↑  "What is Pharmaceutics? | Pharmaceutics". Sop.washington.edu. मूल से 23 अगस्त 2013 को पुरालेखित. अभिगमन तिथि 2013-08-26.

इन्हे भी देखे
-------------

* भेषज-अभिज्ञान
* बैचलर ऑफ़ फार्मेसी
* भेषजज्ञ

बाहरी कड़ियाँ
-------------

* 

* Wikimedia Commons logo औषधनिर्माण शास्त्र से संबंधित मीडिया विकिमीडिया कॉमन्स  पर
* इंजेक्शन योग्य / पैरेंट्रल फॉर्मूलेशन के लिए सहायक चयन
मूल चित्र रचना एनरिको मजा़न्ति द्वारा
**पिनोकियो** (अंग्रेजी:Pinocchio) एक इतालवी काल्पनिक चरित्र है जिसकी रचना 1883 में कार्लो कोल्लोडी ने की थी। यह पहली बार १८८३ में पिनोकियो के कारनामे या द एडवेंचर ऑफ पिनोकियो मे अवतरित हुआ था। कथा के अनुसार इसकी रचना एक काष्ठकार **गपीतो** ने एक छोटे गांव में चीड़ की लकड़ी से की थी। पर अपनी रचना के पश्चात पिनोकियो एक असली लड़का बनने की सोचने लगा। पिनोकियो जब लड़का बन गया तब, वह जब भी झूठ बोलता था तो उसकी नाक लम्बी होने लगती थी। पिनोकियो का अर्थ तश्कन भाषा में चीड़ का बीज होता है। मानक इतालवी भाषा मे इसे पिनोलो कहा जाता है जो दो शब्दों, पिनो अर्थार्थ चीड़ और ओकियो यानि आँख होता है।

सारांश
------

नाम का एक गरीब आदमीकठपुतली के रूप में जीवन यापन करने के लिए गेप्पेटो खुद को कठपुतली बनाना चाहता है। उसे मंत्रमुग्ध लकड़ी का एक टुकड़ा दिया जाता है, और जैसे ही गेप्पेट्टो कठपुतली को तराशता है, जिसे वह नाम देता हैपिनोचियो , यह बूढ़े आदमी को गाली देना शुरू कर देता है। एक बार इसके पैर बन जाने के बाद, पिनोचियो भाग जाता है, और जब गेपेट्टो कठपुतली को पकड़ लेता है तो उसे गिरफ्तार कर लिया जाता है। पिनोचियो अकेले गेपेट्टो के घर लौटता है, और जबटॉकिंग क्रिकेट उसे डांटता है , पिनोच्चियो क्रिकेट को मार देता है। अपने तरीके से चलते हुए, और सभी सलाह को नजरअंदाज करते हुए, पिनोचियो जल्द ही विभिन्न प्रकार के बुरे पात्रों में फंस जाता है, विशेष रूप से फॉक्स और बिल्ली, जो गेप्पेटो के लिए पिनोचियो को दिए गए पांच सोने के टुकड़े चुराने की योजना बनाते हैं। अंततः, लोमड़ी और बिल्ली, हत्यारों के वेश में, सोने के टुकड़े पाने के लिए पिनोच्चियो को फाँसी दे देते हैं।

हालाँकि, एज़्योर हेयर वाली परी आखिरी क्षण में पिनोचियो को बचा लेती है। जब पिनोच्चियो परी से सोने के टुकड़ों के बारे में झूठ बोलता है, तो उसकी नाक हास्यास्पद रूप से लंबी हो जाती है। बाद में, पिनोच्चियो फिर से लोमड़ी और बिल्ली के चक्कर में पड़ जाता है, जो उसे धोखा देकर उसके सोने के टुकड़े छीन लेते हैं। आख़िरकार, पिनोचियो को परी फिर से मिल जाती है और वह उसके बेटे के रूप में उसके साथ रहने आता है। दो बार वह स्कूल जाना शुरू करता है, और दो बार वह खुद को भटकने देता है, दूसरी बार परिणाम स्वरूप वह गधा बन जाता है। आगे के साहसिक कारनामों के बाद, पिनोचियो को भयानक शार्क ने निगल लिया और पाया कि गेपेट्टो शार्क के पेट में रह रहा है। पिनोचियो अपने पिता को बचाता है और उसके बाद उसकी देखभाल करता है। फिर परी पिनोच्चियो को एक असली लड़के में बदल देती है।

सन्दर्भ
-------

1. ↑  "The Adventures of Pinocchio | Summary, Characters, & Facts | Britannica". *www.britannica.com* (अंग्रेज़ी में). अभिगमन तिथि 2023-12-05.
**कोटि और चेन्नय्या** (लगभग 1556 ई. से 1591 ई. तक)  प्रसिद्ध तुलुवा जुड़वां नायक हैं जिनका वर्णन इसी नाम के तुलु महाकाव्य में किया गया है, जिसे तुलु भाषा में वास्तव में दो लंबे महाकाव्यों में से एक माना जाता है। कोटि और चेन्नाया का जन्मस्थान दक्षिण कन्नड़ के पुत्तूर तालुक में पदुमले है।  इन नायकों की कहानी लगभग पाँच सौ साल पहले लिखी गईं थी , जब तुलु पदन्ना में गाथागीत का संदर्भ दिया गया था। कोटि और चेन्नय्या का जन्म तुलु नाडु के दैवशक्ति लोगों की *डेयी बैदेथी* से हुआ था। इन भाइयों के वीरतापूर्ण कार्यों के कारण, उनकी पूजा की जाती है और उन्हें रक्षक के रूप में याद किया जाता है। येनमूर के निकट युद्ध में उनकी मृत्यु हो गई। पूरे तुलु नाडु में कोटि और चेन्नय्या के नाम पर *गराडी* "अखाड़े" कहे जाने वाले स्मारक मंदिर बनाए गए हैं। 

1. ↑  "Shree Brahma Baidarkala Garodi Kshethra". *kankanadygarodi.in*. मूल से 27 September 2016 को पुरालेखित. अभिगमन तिथि 2016-09-25.
2. ↑  "Birthplace of Koti, Chennaya may be the next tourist hub of Tulu Nadu". *The Hindu* (अंग्रेज़ी में). 2013-11-11. आइ॰एस॰एस॰एन॰ 0971-751X. अभिगमन तिथि 2016-09-10.
3. ↑  "Gardi - The Billawa Temple". *Online webpage of Billava Balaga*. Billava Balaga, Dubai. मूल से 27 September 2007 को पुरालेखित. अभिगमन तिथि 2007-07-13.
**वीरेन्द्र वीर** (15 जनवरी 1911- 31 दिसम्बर 1993) भारत के स्वतंत्रता संग्राम सेनानी, राजनेता, शिक्षाशास्त्री एवं पत्रकार थे।

परिचय
-----

दिल्ली, पंजाब तथा हरियाणा की पत्रकारिता में महाशय कृष्ण एवं उनके समाचार पत्र ‘दैनिक प्रताप’ का विशेष योगदान है। इन्हीं महाशय जी के घर में 15 जनवरी 1911 को वीरेन्द्र वीर का जन्म हुआ।

आर्य समाज से प्रभावित परिवार होने के कारण उन्हें देश एवं धर्म के प्रति भक्ति के संस्कार मिले। इसी से प्रेरित होकर वे छोटी अवस्था से ही स्वाधीनता आन्दोलन में भाग लेने लगे। उन दिनों लाहौर क्रान्तिकारी गतिविधियों का केन्द्र था। उस ओर भी वीरेन्द्र जी का रुझान था। इस कारण पुलिस की सूची में उनका नाम भी लिख लिया गया।

16 वर्ष की अवस्था में वीरेन्द्र वीर को ‘सांडर्स हत्याकांड’ के संदिग्ध अभियुक्त के रूप में पकड़ लिया गया; पर इसमें इनका कोई हाथ नहीं था। शासन को इस कारण इन्हें छोड़ना पड़ा। एक वर्ष बाद ‘वायसराय बम कांड’ में इन्हें फिर गिरफ्तार किया गया; पर इस बार भी शासन इनके विरुद्ध कोई प्रमाण नहीं जुटा सका। अतः ये सम्मान सहित बरी हो गये। फिर भी शासन इन पर सदा सन्देह की दृष्टि रखता था।

1930 में पंजाब के गर्वनर पंजाब विश्वविद्यालय के दीक्षान्त समारोह में भाग लेने के लिए लाहौर आये। वहाँ क्रान्तिकारी हरिकिशन ने गर्वनर पर बम फेंका। उस समय इन्हें भी अनेक युवा मित्रों सहित फिर गिरफ्तार किया गया, क्योंकि हरिकिशन को समारोह के लिए प्रवेश पत्र वीरेन्द्र जी ने ही दिया था; पर इस बार भी अपराध सिद्ध न होने के कारण शासन को इन्हें छोड़ना पड़ा। यद्यपि इस कांड में हरिकिशन जी को फाँसी हुई।

1931-32 में गांधी जी द्वारा संचालित ‘सविनय अवज्ञा आन्दोलन’ में सक्रिय रहने के कारण वीरेन्द्र वीर को जेल भेज दिया गया। जेल में रहते हुए ही उन्होंने एम.ए अर्थशास्त्र की परीक्षा अच्छे अंकों में उत्तीर्ण की। जेल से आने पर इनके पिता महाशय कृष्ण जी ने इन्हें ‘दैनिक प्रताप’ का कार्यभार सौंप दिया। अब सम्पादक के रूप में इनका एक नया जीवन प्रारम्भ हुआ।

सम्पादक रहते हुए वीरेन्द्र जी प्रायः राष्ट्रीय विषयों पर अपनी कलम चलाया करते थे। अतः उनके समाचार पत्र में प्रकाशित सामग्री को आधार बनाकर ‘भारतीय प्रेस अधिनियम’ के अन्तर्गत इन्हें जेल भेजा गया। ‘भारत छोड़ो आन्दोलन’ में भाग लेने के कारण ये तीन साल शाहपुर तथा स्यालकोट की जेल में रहे।

इस समय इनके पिता तथा दोनों भाई भी जेल में थे। 1945 में सबको रिहा कर दिया गया। 1947 में समाचार सामग्री के आधार पर इन्हें फिर जेल जाना पड़ा। इनके भाई कुँवर नरेन्द्र ने ‘वीर अर्जुन’ नामक दैनिक हिन्दी समाचार पत्र चलाया। उसे भी भारी लोकप्रियता मिली।

भारत के स्वाधीन होने पर वीरेन्द्र जी ने राजनीति में प्रवेश किया। वे एक बार पंजाब की विधान सभा और एक बार विधान परिषद के सदस्य रहे। 1954 में उन्होंने हिन्दी में ‘दैनिक वीर प्रताप’ शुरू किया। आर्य समाज के माध्यम से वे धार्मिक गतिविधियों में भी सक्रिय रहते थे।

शिक्षा प्रसार में भी उनकी भारी रुचि थी। वे डी.एम. कालिज, मोगा; डी.एम. शिक्षा महाविद्यालय, मोगा; दोआबा कालिज, जालन्धर तथा कन्या महाविद्यालय, जालन्धर के अनेक वर्ष तक प्रधान रहे।
**उमर यामाओका** (जन्म: 7 मार्च 1880 -1959) जिन्हें **मित्सुतारो यामाओका** के नाम से भी जाना जाता है, एक जापानी इस्लामी और यहूदी विद्वान थे जिन्हें मक्का के पहले जापानी हज के तीर्थयात्री होने के लिए जाना जाता था।

जीवनी
-----

यामाओका का जन्म फुकुयामा, हिरोशिमा प्रान्त, जापान में हुआ था। 

यामाओका ने टोक्यो यूनिवर्सिटी ऑफ फॉरेन स्टडीज में रूसी का अध्ययन किया। वह रूस-जापान युद्ध|रुसो-जापानी युद्ध में एक सैन्य स्वयंसेवक बन गए और 1905 में विश्वविद्यालय से स्नातक की उपाधि प्राप्त की 

1909 में, यामाओका की मुलाकात अब्दुर्रेशिद इब्राहिम से हुई। मुंबई प्रवास के दौरान इब्राहिम ने उन्हें इस्लाम अपनाने की सलाह दी। उन्होंने इस्लाम अपना लिया और उनके साथ मक्का की तीर्थयात्रा पर गए, जिससे वे मक्का जाने वाले पहले जापानी हज तीर्थयात्री बन गए। मक्का के बाद, यामाओका ने माउंट अरारत, मदीना, दमिश्क, जेरूसलम, काहिरा और इस्तांबुल का भी दौरा किया। वह 1910 में रूस के रास्ते जापान लौट आये 

यामाओका ने 1912 में "अरेबियन लॉन्गिट्यूडिनल रिकॉर्ड्स" शीर्षक से एक पुस्तक प्रकाशित की, जिसे मीजी सम्राट और महारानी शोकेन से आग्रह किया गया था। उन्होंने इस्लाम के बारे में लेख भी लिखे और कुरआन के कुछ हिस्सों का अनुवाद भी किया। 

1923 में, यामाओका एक साल के लिए काहिरा चले गए, फिर तीन साल के लिए इस्तांबुल चले गए, और 1927 में जापान लौट आए।

23 सितंबर 1959 को यामोका की वृद्धावस्था में मृत्यु हो गई।

इन्हें भी देखें
---------------

विश्व में इस्लाम धर्म

संदर्भ
------

1. ↑  Taqiyuddin, Hirofumi Oki @ Adil Abu (1998). *Umar Mitsutaro Yamaoka (1880-1959): A Study of His Thought and Contributions to Da'wah* (अंग्रेज़ी में). Kulliyah of Islamic Revealed Knowledge and Human Sciences, International Islamic University Malaysia.
2. ↑  "Umar Mitsutaro Yamaoka: The First Hajji from Japan - Muslim Ink". *www.muslimink.com* (अंग्रेज़ी में). 2022-08-21. अभिगमन तिथि 2023-03-31.
**सावित्री देवी जिंदल** (असमिया: **অসমীয়াত নাম যোগ কৰা হৈছে**; जन्म 20 मार्च 1940) एक भारतीय व्यवसायी और राजनीतिज्ञ हैं। वह ओ.पी. जिंदल ग्रुप की एमेरिटा चेयरपर्सन थीं। वह महाराजा अग्रसेन मेडिकल कॉलेज, अग्रोहा की अध्यक्ष भी हैं। जिंदल परिवार की कुल संपत्ति $20.5 बिलियन आंकी गई है।

| Savitri Jindal |
| --- |
| जन्म | 20 मार्च 1940 (आयु 83 वर्ष)
तिनसुकिया, असम, भारत |
| राष्ट्रीयता | भारतीय |
| शिक्षा | डिप्लोमा |
| पेशा | ओ.पी. जिंदल समूह के अध्यक्ष |
| राजनीतिक दल | भारतीय राष्ट्रीय कांग्रेस |
| जीवनसाथी | ओम प्रकाश जिंदल (1970-2005) |
| बच्चे | सज्जन और नवीन समेत 9 |

### जीवनी

जिंदल का जन्म असम के तिनसुकिया में एक हिंदू परिवार में हुआ था। उन्होंने 1970 के दशक में ओम प्रकाश जिंदल से शादी की, जिन्होंने स्टील और बिजली समूह जिंदल समूह की स्थापना की थी। जिंदल हरियाणा सरकार में मंत्री और हिसार निर्वाचन क्षेत्र से हरियाणा विधानसभा के सदस्य थे। 2014 में हरियाणा विधानसभा के लिए हुए चुनाव में वह सीट हार गईं. वह अपने पति ओ.पी. जिंदल के बाद अध्यक्ष बनीं, जिनकी 2005 में एक हेलीकॉप्टर दुर्घटना में मृत्यु हो गई थी। वह कांग्रेस राजनीतिक दल की सदस्य हैं। [उद्धरण वांछित]

  

सावित्री जिंदल भारत की सबसे अमीर महिला हैं, और 2016 में 16वीं सबसे अमीर भारतीय हैं, [5] उनकी संपत्ति $4.0 बिलियन से अधिक है; वह 2016 में दुनिया की 453वीं सबसे अमीर व्यक्ति भी थीं। वह दुनिया की सातवीं सबसे अमीर मां हैं और अपने पति द्वारा शुरू किए गए सार्वजनिक कार्यों में योगदान देती हैं। उन्हें 2008 में अखिल भारतीय तेरापंथ महिला मंडल द्वारा आचार्य तुलसी कर्तव्य पुरस्कार से सम्मानित किया गया था।

  

#### राजनीतिक जीवन

2005 में, जिंदल को हिसार निर्वाचन क्षेत्र से हरियाणा विधानसभा के लिए चुना गया था, जिसका प्रतिनिधित्व पहले उनके दिवंगत पति ओम प्रकाश जिंदल ने लंबे समय तक किया था। 2009 में, वह निर्वाचन क्षेत्र के लिए फिर से चुनी गईं और 29 अक्टूबर 2013 को उन्हें हरियाणा सरकार में कैबिनेट मंत्री नियुक्त किया गया।

  

पिछली कैबिनेट में, उन्होंने राजस्व और आपदा प्रबंधन, समेकन, पुनर्वास और आवास राज्य मंत्री और शहरी स्थानीय निकाय और आवास राज्य मंत्री के रूप में भी कार्य किया था। [उद्धरण वांछित]

उनके कंपनी की कमान संभालने के बाद कंपनी का राजस्व चौगुना हो गया। हरियाणा राज्य की पृष्ठभूमि और इतिहास के साथ, उन्होंने हरियाणा विधान सभा के सदस्य के रूप में कार्य किया और 2010 तक बिजली मंत्री का पद संभाला। ओपी जिंदल समूह की शुरुआत 1952 में पेशे से इंजीनियर ओपी जिंदल द्वारा की गई थी। यह इस्पात, बिजली, खनन, तेल और गैस का समूह बन गया। उनके व्यवसाय के इन चार विभागों में से प्रत्येक को उनके चार बेटे, पृथ्वीराज, सज्जन, रतन और नवीन जिंदल द्वारा चलाया जाता है। जिंदल स्टील भारत में स्टील का तीसरा सबसे बड़ा उत्पादक है।
**माले** (धिवेही: މާލެ), जनसंख्या 153379 (2014), मालदीव की राजधानी है। पारंपरिक रूप से यह प्राचीन मालदीव शाही राजवंश का राजद्वीप था। पहले यह किले व दीवारों से घिरा रहता था।

यद्दपि माले भौगोलिक रूप से माले अटोल,काफू अटोल, मे स्थित है परन्तु प्रशासकीय रूप से इसे उसका हिस्सा नही माना जाता है। एक व्यापारिक बंदरगाह द्वीप मे स्थित है, यह राष्ट्र कि सारी वाणिज्यिक चहल पहल का प्रमुख ठिकाना है।
द्वीप का अधिकतम भाग नगरीकृत है। यह विश्व का सबसे घनी आबादी वाला शहर है 
नगर को चार भागों मे बाटा गया है;हेनवीरू, गालोल्हू, माफान्नू व मैक्चांगोल्ही। पास क विलिंगिली, पूर्व पर्यटक स्थल, को सर्कारी रूप से पाँचवा भाग माना जाता है।

आपदाएं
------

माले ने सूनमी, दिसंबर २००४, को सहा है जिसने एक तिहाई शहर को पानी से ढक दिया था।
२९ सितम्बर २००७ को माले ने बम धमाके को भी झेला था, यह मालदीव के इसिहास क पहला धमाका था।.

नाम
---

माले शब्द संस्कृत भाषा से *महाआले* शब्द से लिया गया है। महा=बडा़, आले=घर। परन्तु लोककथा नाम कि उत्पत्ति का दूसरा स्रोत बताती है।

इन्हें भी देखें
---------------

* मालदीव

टिप्पणी
-------

1. ↑  "Preliminary Results of Census 2014 - Population, Sex Ratio and Annual Population Growth by Male', 2006 & 2014" (PDF). *Statistics Maldives*. National Bureau of Statistics. अभिगमन तिथि 2015-05-23.
2. ↑  "संग्रहीत प्रति". मूल से 7 फ़रवरी 2011 को पुरालेखित. अभिगमन तिथि 2 नवंबर 2007.
3. ↑   Vaman Shivram Apte; *Sanskrit English Dictionary*

बाहरी कड़ियाँ
-------------

* माले का उपग्रह चित्र विकिमैपिया से।
* गूगल उपग्रह चित्र
**कपाम्पांगन** अथवा **कपम्पांगन** एक ऑस्ट्रोनीशियाई भाषा है। यह फिलीपींस की आठ प्रमुख भाषाओं में से एक है। यह भाषा लूज़ोन के केंद्रीय मैदानी भौगोलिक क्षेत्र के दक्षिणी भाग पर पाम्पागा और दक्षिणी तारलाक के पूरे प्रांत की प्राथमिक और प्रमुख भाषा है। कपाम्पांगन उत्तरपूर्वी बाताआन के साथ-साथ पम्पांगा की सीमा से सटे बुलाकान, नुएवा एसिहा और ज़म्बालेस प्रांतों में भी बोली जाती है। मध्य लुज़ॉन के दक्षिणी भाग में कुछ आएता समूहों द्वारा इसे दूसरी भाषा के रूप में बोला जाता है। भाषा को सम्मानपूर्वक *अमानुंग सिसुअन* ('स्तनपान, या पोषित, भाषा') के नाम से जाना जाता है।

सन्दर्भ
-------

1. ↑  Eberhard, David M. संपा॰ (2021). "Kapampangan". *Ethnologue: Languages of the World* (24th संस्करण). Dallas, Texas: SIL International. मूल से 2021-09-22 को पुरालेखित. अभिगमन तिथि 2 September 2021.
2. ↑  Ulrich Ammon; Norbert Dittmar; Klaus J. Mattheier (2006). *Sociolinguistics: an international handbook of the science of language and society*. **3**. Walter de Gruyter. पृ॰ 2018. आई॰ऍस॰बी॰ऍन॰ 978-3-11-018418-1.

बाहरी कड़ियाँ
-------------

* सिनुपन सिंगसिंग, *वास्तविक* भाषा नियामक
* कपाम्पांगन विक्षनरी
**योहानस गेन्स्फ़्लाइश त्सुर लाडन त्सुम गूटन्बर्ग** (ल. 1400 - 3 फरवरी 1468) एक जर्मन आविष्कारक, मुद्रक, प्रकाशक और स्वर्णकार थे जिन्होंने अपने यांत्रिक जंगम प्रकार के मुद्रण यन्त्र के साथ यूरोप में छपाई की शुरुआत की। उनके कार्य ने यूरोप में मुद्रण क्रान्ति का आरम्भ की और इसे दूसरी सहस्राब्दी का एक मीलशिला माना जाता है, जो मानव इतिहास के आधुनिक इतिहास का आरम्भ करता है। इसने पुनर्जागरण, यूरोपीय धर्मसुधार, यूरोपीय ज्ञानोदय और वैज्ञानिक क्रान्ति के विकास में महत्वपूर्ण भूमिका निभाई, साथ ही साथ आधुनिक ज्ञान अर्थव्यवस्था के लिए भौतिक आधार और ज्ञान का जनतंत्रीकरण में महत्वपूर्ण भूमिका निभाई।

परिचय
-----

गूटन्बर्ग एक व्यापारी का पुत्र था और एक बड़ी कृषि संपत्ति में बड़ा हुआ। बाल्यकाल से ही उन्होंने 
तेल और जैतून की चाप देखी थीं। इसके बाद, उन्होंने पत्थरों को चमकाने की कला सीखी, स्वर्णकार्य सीखी, और कांच को इच्छित आकृतियों के सांचे बनाने की विशेषज्ञता भी प्राप्त की। इस ज्ञान के आधार पर गूटन्बर्ग ने अपने आविष्कार को बनाने करने के लिए अपनाया। जैतून प्रेस ने मुद्रक यन्त्र के लिए आदर्श प्रदान किया, और सांचों में वर्णमाला के अक्षरों को धातु के आकृति को ढालने के लिए उपयोग किया। 1448 तक, गूटन्बर्ग ने प्रणाली को उत्कृष्ट किया। उन्होंने बाइबल को प्रथम बार छापा था। लगभग 180 प्रतियां छापी गईं और उन्हें तैयार करने में तीन वर्ष लगे। उस समय के मानकों के अनुसार यह अत्यन्त द्रुत गति से उत्पादन था।

इन्हें भी देखें
---------------

* प्रिंटिंग प्रेस

बाहरी कड़ियाँ
-------------

* English homepage of the Gutenberg-Museum Mainz, Germany.
* The Digital Gutenberg Project
अमरी का एक ढेर
**अमरी** पाकिस्तान के दादू जिले के सिंध प्रांत में स्थित एक प्राचीन स्थल है जो 3600 ईसा पूर्व से है। यह ढेर हैदराबाद, पाकिस्तान के 100 किलोमीटर से अधिक उत्तर हैदराबाद-दादू रोड पर मोहनजोदारो के दक्षिण में स्थित है। जहां से ग्रामीण लोग मोहनजोदारो जाते हैं क्योंकि यह उनके माल के लिए एक बड़ा बाजार प्रदान करता है।

पुरातत्त्व
----------

इस साइट में बहु-स्तरीय संरचनाएं थीं, हालांकि यह कभी एक बड़ा शहर नहीं था।अमरी संस्कृति का नाम साइट के नाम पर रखा गया है।

### प्री-हड़प्पा चरण

किर्थार पहाड़ों की तलहटी के नजदीक स्थित, यह लोअर सिंध में एक महत्वपूर्ण शहरी केंद्र था। अमरी बलूचिस्तान के नजदीक है जहां 6000 ईसा पूर्व से 4000 ईसा पूर्व के पहले कृषि समुदायों के विकास ने अंततः शहरीकरण का नेतृत्व किया| सिंधु नदी के पश्चिमी तट पर 8 हेक्टेयर के प्राचीन माउंडों का व्यापक रूप से उत्खनन किया गया है। सबसे शुरुआती चरण एक मजबूत शहर था जो 3600 से 3300 ईसा पूर्व तक विकसित हुआ, और सिंधु घाटी सभ्यता के प्री-हड़प्पा चरण से संबंधित था। रहमान ढेरी के बाद अमरी का दिनांक है। यहां पाए गए मिट्टी के बर्तनों की अपनी विशेषताओं थी और इसे अमरी वेयर के नाम से जाना जाता है। सोहर डंब (नाल) अमरी के पश्चिम में बलूचिस्तान में एक संबंधित साइट है। उनकी मिट्टी के बर्तनों को कभी-कभी सामूहिक रूप से 'अमरी-नल वेयर' के रूप में वर्णित किया जाता है। अन्य प्री हरप्पा शहरों की तरह, इस साइट पर कोई लेख नहीं मिला।

### बाद के चरण

अवधि II (सीए 2750-2450 ईसा पूर्व) में, सिंधु घाटी संस्कृति के अधिक से अधिक तत्त्व प्रकट होते हैं।

अवधि III (सीए 2450-19 00 ईसा पूर्व) लगभग पूरी तरह से सिंधु घाटी संस्कृति से संबंधित है।

अवधि IV (सीए 1 9 00-1300 ईसा पूर्व) सांस्कृतिक परंपराओं के मिश्रण से चिह्नित है। झुकर संस्कृति के तत्त्व प्रकट होते हैं, और सिंधु घाटी संस्कृति के अंतिम चरण के साथ सह-अस्तित्व में हैं। बाद में, झांगार संस्कृति के तत्त्व प्रकट होते हैं। अवधि वी मुसलमान है और बाद में बहुत दिनांकित है। इस साइट के साक्ष्य के आधार पर, सिंधु संस्कृति शायद अमरी संस्कृति से सीधे विकसित नहीं हुई थी। इसके अलावा, कम से कम इस स्थान पर, अचानक अमरी संस्कृति द्वारा प्रतिस्थापित होने की बजाय, दोनों संस्कृतियों का सह-अस्तित्व था।

संदर्भ
------

1. ↑  de Laet, Sigfried J.; Dani, Ahmad Hasan (1994). *History of Humanity: From the third millennium to the seventh century B.C.* UNESCO. पपृ॰ 674–. आई॰ऍस॰बी॰ऍन॰ 978-92-3-102811-3.
**चंदायन**, मुल्ला दाऊदकृत हिंदी का ज्ञात प्रथम सूफी प्रेमकाव्य। इसमें नायक लोर, लारा, लोरक, लोरिक अथवा नूरक और नायिका चाँदा या चंदा की प्रेमकथा वर्णित है। रचनाकाल विवादग्रस्त है। प्रसिद्ध इतिहासकार अल् बदायूनी के आधार पर, जिसने सन् 772 हिजरी के आसपास इसकी प्रसिद्धि का उल्लेख किया है, ई. सन् की 14वीं शताब्दी के अंतिम दशकों में (1379 ई.) इसकी रचना का अनुमान किया जाता है। इसके नामकरण तथा पाठों में भी एकतानता नहीं है। प्राचीन उल्लेखों में विशेष रूप से "चंदायन" और सामान्यत: "नूरक चंदा" नाम मिलता है।

लोकगाथा के रूप में इस काव्य की मौखिक परंपरा भी है। उत्तर प्रदेश और बिहार के अंचलों में, कथावस्तु में हेरफेर के साथ लोकप्रचलित छंदों में "लोरिकायन", "लोरिकी" और "चनैनी" नाम से इस प्रेमगाथा के अनेक संस्करण प्राप्त हैं। प्राचीन काल से ही इस कथा की ख्याति इतिहासकारों और कवियों के उल्लेखों से सिद्ध है।

कुछ विद्वान् इसकी भाषा ठेठ अवधी मानते हैं और कुछ हिंदी की बोलियों के मिश्रण से बनी किसी "सांस्कृतिक भाषा" की कल्पना करते हैं। अन्य सूफी काव्यों की भाँति इसमें भी रहस्यभावना की प्रतिष्ठा है। इसमें आए कतिपय सौंदर्यचित्र और प्रसंग मर्मस्पर्शी हैं। कथा दोहा, चौपाई शैली में वर्णित है। राजस्थान, उत्तर प्रदेश, बिहार तथा मध्य प्रदेश में इस कथा के अनेक संस्करण लोकगाथा के रूप में प्रचलित हैं।

### पात्र

इसके प्रमुख तीन ही पात्र हैं।

* नायिका- **चंदा**
* नायक- **लोर**
* उपनायिका - **मैना** (लोरिक की पहली पत्नी)

इसकी कथा लोर और चंदा के उन्मुक्त प्रेम पर आधारित है। प्रथम दर्शन दर्शाया ही दोनों में प्रेम की उत्पत्ति तथा विभिन्न व्यक्तियों द्वारा उनके प्रेम में बांधा, नाग द्वारा नायिका को डस लेना एवं गारुड़ी द्वारा उसे ठीक करना आदि का बड़ा रोचक वर्णन किया गया है।

अन्य पात्र-

* गोवरगढ़ के राजा सहदेव(चंदा के पिता)
* बाबन (जिससे चंदा का ४ वर्ष की अवस्था में विवाह हुआ था)
* बाजुर (भिक्षुक) चंदा पर मोहित हुआ।
* राव रूपचंद (राजापुर के राव) जिसे बाजपुर दर्शाया चंदा के बारे में पता चला था।और उसने गोवरगढ़ पर चढ़ाई।
* वृहस्पति (चंदा की सखी)

संदर्भ
------

1. ↑  साँचा:Cite By - Alok Yadav book
**उप्रेती (उच्च कुलीन ब्राह्मण)** मुख्यतः भारत के उत्तराखण्ड राज्य के कुमाऊँ क्षेत्र में रहने वाले उच्च कुलीन ब्राह्मण हैं ।[]

इस समुदाय के लोग, उत्तर प्रदेश, दिल्ली, मध्य प्रदेश, राजस्थान, सिक्किम, आसाम, नेपाल और भूटान,में भी रहते हैं। अपनी परम्पराओं के अनुसार, ये शैव सम्प्रदाय के अनुयायी हैं, जो भगवान शिव को अपना आराध्य मानते हैं।

इतिहास
------

बद्री दत्त पाण्डेय अपनी पुस्तक कुमाऊं के इतिहास में लिखते हैं कि कान्यकुब्ज ब्राह्मण शम्भु शर्मा काली कुमाऊं क्षेत्र में आए तथा उप्रेडा गांव में बस गए। इस प्रकार इनके वंशज उप्रेती कहलाए। तथा चन्द राजाओं के यहां पर राजपुरोहित,राजमंत्री,दीवान,आदि उच्च पदों पर सम्मानित रहे।

दूसरी ओर पंडित रामदत्त ज्योतिर्विद बताते हैं कि कुमाऊं में मण कोटि राजाओं के समय शिव प्रसाद वाजपेई उनके यहां आए उनकी विद्वता के प्रतिरूप राजा ने उन्हें राजपुरोहित बनाया और उप्रेत्याड़ा गांव जागीर में देकर विनायपूर्वक रोक लिए ।
इस प्रकार राजा के उप(समीप) रहने के कारण इनके वंशज उप्रेती कहलाए।

वर्तमान में ये लोग कुमाऊं के साथ अनेक अन्य स्थानों में भी निवास कर रहे हैं।

विख्यात उप्रेती
---------------

* निखिल उप्रेती (नेपाली चलचित्र अभिनेता)
* मोहन उप्रेती (भारतीय नाट्यकार एवं रंगमंच कलाकार)
* रामप्रकाश उप्रेती  (वरिष्ठ अभियंता राष्ट्रीय राजमार्ग)

इन्हें भी देखें
---------------

* कुमाऊँ मण्डल
* 
* 
* कुमाऊँनी भाषा
* कुमाऊँनी लोग
* कुमाऊँ रियासत
* गढ़वाल रियासत
* उत्तराखंड राज्य
*

सन्दर्भ
-------

1. ↑  People of India Uttar Pradesh Volume XLII Part Three edited by A. Hasan & J. C. Das Part Three pages 1545 to 1549 Manohar Publications
हबीब तनवीर चित्र में दाहिने
**हबीब तनवीर** (जन्म: 1 सितंबर 1923) भारत के मशहूर पटकथा लेखक, नाट्य निर्देशक, कवि और अभिनेता थे। हबीब तनवीर का जन्म छत्तीसगढ़ के रायपुर में हुआ था, जबकि निधन 8 जून,2009 को मध्यप्रदेश की राजधानी भोपाल में हुआ। उनकी प्रमुख कृतियों में आगरा बाजार (1954) चरणदास चोर (1975) शामिल है। उन्होंने 1959 में दिल्ली में नया थियेटर कंपनी स्थापित किया था।

जीवनवृत
-------

हबीब तनवीर का जन्म 1 सितम्बर,1923 को रायपुर में हुआ था। जो अब छत्तीसगढ़ की राजधानी है। उनके बचपन का नाम हबीब अहमद खान था। उन्होंने लॉरी म्युनिसिपल हाईस्कूल से मैट्रीक पास की, म़ॉरीस कॉलेज, नागपुर से स्नातक किया (1944) और अलीगढ़ मुस्लिम विश्वविद्यालय से एमए की। बचपन से हीं कविता लिखने का शौक चढ़ा। पहले तनवीर के छद्मनाम नाम से लिखना शुरू किया जो बाद में उनका पुकार नाम बन गया।

आजीविका
-------

सन् 1945 में वे मुम्बई चले गये और प्रोड्यूसर के तौर पर आकाशवाणी में नौकरी शुरू की। वहां रहते हुए उन्होंने हिन्दी फिल्मों के लिए गाने लिखा। कुछ फिल्मों में अभिनय भी किया। प्रगतिशील लेखक संघ से जुड़ गये और कलांतर में इंडियन पीपुल्स थियेटर एसोसिएशन के अंग बन गये। जब ब्रिटीश शासन के खिलाफ इप्टा से जुड़े कई लोग जेल चले गये तब हबीब तनवीर को संगठन की जिम्मेदारी संभालनी पड़ी। 1954 वे दिल्ली आ गये और हिन्दुस्तानी थियेटर से जुड़ गये। उन्होंने बाल थियेटर के लिए भी काम किया। कई नाटकों की रचना की। यहीं रहते हुए उनकी मुलाकात अभिनेता-निर्देशक मोनिका मिश्रा से हुई जिनसे उन्होंने आगे चलकर शादी कर ली। उसी साल उन्होंने अपना चर्चित नाटक आगरा बाजार लिखा।

पुरस्कार और सम्मान
------------------

हबीब तनवीर को संगीत नाटक एकेडमी अवार्ड (1969), पद्मश्री अवार्ड (1983) संगीत नाटक एकादमी फेलोशीप (1996), पद्म भूषण(2002) जैसे सम्मान मिले। वे 1972 से 1978 तक संसद के उच्च सदन यानि राज्यसभा में भी रहे। उनका नाटक चरणदास चोर एडिनवर्ग इंटरनेशनल ड्रामा फेस्टीवल (1982) में पुरस्कृत होने वाला ये पहला भारतीय नाटक गया।

| * दे
* वा
* सं
भारतीय रंगकर्मी |
| --- |
| गिरीश कर्नाड • ह्बीब तनवीर • इब्राहीम अलकाजी • बी.वी. कारंत • अरविन्द गौड़ • नादिरा बब्बर • सत्यदेव दुबे • राम गोपाल बजाज • मल्लिका साराभाई  • स्वदेश दीपक • सफ़दर हाशमी • महेश दत्ताणी  •  प्रसन्ना •  गोविंद पुरुषोत्तम देशपांडे • विजय तेंडुलकर • नाग बोडस  • प्रिया तेंडुलकर  • रतन थियम  • जे. एन. कौशल  •  राजेश कुमार  • दिनेश ठाकुर |
भारतीय टीवी श्रृंखलासाँचा:SHORTDESC: भारतीय टीवी श्रृंखला

**इम्मेचर** एक भारतीय वेब श्रृंखला है, जिसका निर्माण 2019 में द वायरल फीवर द्वारा हुआ था। इस श्रृंखला का निर्देशन प्रेम मिस्ट्री और नरेन्द्र श्रीवास्तव ने किया था, इसका लेखन डी कृष्णा प्रसाद, अभिषेक यादव, निशाद जवेरी और सुप्रीत कुंदर द्वारा किया गया था। इसमें मुख्य भूमिका रश्मि अगड़ेकर, ओमकार कुलकर्णी, चिन्मय चंद्रौनशुह और विशेष तिवारी ने निभाई है। यह शो एक-संघर्ष-प्रति-एपिसोड प्रारूप का अनुसरण करता है जो नायक ध्रुव की अपनी प्रेमिका छवि से दोस्ती करने की बड़ी खोज से जुड़ा है।
श्रृंखला के लिए संगीत और बैकग्राउंड स्कोर वैभव बुंधू द्वारा तैयार किया गया है, सिनेमैटोग्राफी जेरिन पॉल द्वारा संभाली गई है और साहिल वर्मा संपादक हैं। इसका प्रीमियर अप्रैल 2018 में कान्सरीज़ इंटरनेशनल फिल्म फेस्टिवल के पहले संस्करण में किया गया था, 20 फरवरी 2019 को भारतीय स्ट्रीमिंग प्लेटफॉर्म एमएक्स प्लेयर पर मूल रूप में रिलीज़ हुई थी। सीरीज़ को दर्शकों से सकारात्मक प्रतिक्रिया मिली और जबरदस्त स्वागत के बाद, निर्माताओं ने दूसरे सीज़न के नवीनीकरण की घोषणा की।

भूमिकाएं
--------

* ओमकार कुलकर्णी - ध्रुव शर्मा के रूप में
* रश्मि अगड़ेकर - छवि उपाध्याय के रूप में
* चिन्मय चंद्रौनशुह - कबीर भुल्लर के रूप में
* विशेष तिवारी - मास्टर सुसु के रूप में
* विक्रांत थानिकंती - भगवान के रूप में
* कनिका कपूर - छाया के रूप में (सीजन 2)
* दीपक कुमार मिश्रा - लकी भैया के रूप में (सीजन 2)

बाहरी कड़ियाँ
-------------

* इम्मेचर - IMDb पर

संदर्भ
------

1. ↑  बेस्ट वेब सीरीज इन हिंदी - CelebsWhoop
2. ↑  Canneseries 2018 Competition line-up revealed - ScreenDaily
3. ↑  Times Internet owned MX Player debuts original content - INC42
4. ↑  ImMature Season 2 details revealed - Times of India
}}
**पिशीन** (پشین‎, Pishin) पाकिस्तान के पश्चिमी बलोचिस्तान सूबे के पिशीन ज़िले की राजधानी है। यह एक पश्तून बहुसंख्यक इलाक़ा है और यहाँ की आम-बोली पश्तो है। किसी ज़माने में यह अफ़्ग़ानिस्तान का हिस्सा हुआ करता था लेकिन प्रथम ब्रिटिश-अफ़्ग़ान युद्ध के बाद इसे ब्रिटिश हिन्दुस्तान में सम्मिलित कर लिया गया और भारत की आज़ादी और विभाजन के बाद यह पाकिस्तान में आ गया। पिशीन में बहुत गर्मी और सर्दी दोनों पड़ती हैं। गर्मियों में तापमान ४० सेंटीग्रेड से ज्यादा और सर्दियों में शुन्य से कम जाता है। पिशीन शहर इसी नाम की पिशीन वादी में स्थित है, जो एक बहुत ही शुष्क इलाक़ा है। यहाँ कुछ फलों के पेड़ों को छोड़कर बहुत कम वृक्ष हैं।

इतिहास
------

पिशिन की स्थापना 1883 में ब्रिटिश साम्राज्य द्वारा की गई थी। इसने एंग्लो-अफगान युद्धों में भूमिका निभाई। क्षेत्र की स्थानीय जनजातियों ने अफगानिस्तान के रास्ते में ब्रिटिश सैन्य काफिलों पर हमला करके अंग्रेजों से लड़ने में अफगानों की सहायता की। द्वितीय विश्व युद्ध के दौरान, अंग्रेजों ने जिले में दो एयरबेस बनाए; एक पिशिन शहर के पास और दूसरा सारानान में।

भूगोल
-----

पिशिन बलूचिस्तान के उत्तर-पश्चिम में, अफगानिस्तान की सीमा के पास स्थित है। 2008 के ज़ियारत भूकंप के झटके कस्बे में महसूस किए गए।

जलवायु
------

गर्मियों में तापमान 40°C (104°F) तक पहुँच सकता है। सर्दियों में तापमान शून्य से नीचे तक गिर सकता है।

कृषि
----

यह क्षेत्र बलूचिस्तान में फल उत्पादन के लिए जाना जाता है। यह सेब जैसे विभिन्न प्रकार के फलों की आपूर्ति करता है।

जनसांख्यिकी
-----------

पिशिन के मुख्य जातीय समूह पश्तून हैं जो तारेन, सैयद, काकर और अचकजई जनजातियों से संबंधित हैं। शहर में अधिकांश आबादी तारेन और काकर जनजातियों की है।

परिवहन
------

परिवहन अधिकतर कार या बस द्वारा होता है। यह शहर क्वेटा, खानोज़ाई, बारशोर और सरनान से जुड़ता है। 1883 में, पाकिस्तान और अफगानिस्तान के शहरों को जोड़ने के लिए एक प्रमुख रेलवे और सड़क का निर्माण किया गया था।

उल्लेखनीय लोग
-------------

* काजी मुहम्मद एसा, पाकिस्तान आंदोलन के वरिष्ठ नेता और कायद-ए-आज़म के करीबी सहयोगी
* जेनिफर मूसा, राजनीतिज्ञ और महिला सामाजिक कार्यकर्ता
* जहांगीर अशरफ काजी, राजनयिक, संयुक्त राज्य अमेरिका में पूर्व पाकिस्तानी राजदूत
* काजी फ़ैज़ ईसा, पाकिस्तान के सर्वोच्च न्यायालय के मुख्य न्यायाधीश
* सुल्तान गोल्डन, मोटरसाइकिल स्टंटमैन
* हसीबुल्लाह खान, क्रिकेटर

इन्हें भी देखें
---------------

* पिशीन ज़िला
* बलोचिस्तान
* पश्तून

सन्दर्भ
-------

1. ↑  Report of the annual meeting, British Association for the Advancement of Science, J. Murray, 1879, *... The valley of Pishin is a perfectly open, nearly flat alluvial plain, with a very barren aspect owing to the absence of trees, except fruit trees in a few gardens ...*
2. ↑  "Pshin". Encyclopædia Britannica. Encyclopædia Britannica Online. Encyclopædia Britannica Inc. 2015. Web. 02 Apr. 2015.
3. ↑  "Location of Pshin – Falling Rain Genomics". अभिगमन तिथि 9 November 2014.
साँचा:Country2nationality TV series or program
{{SHORTDESC:साँचा:Country2nationality TV series or program

|noreplace}}

***स्पेशल्स @ १०*** सोनी एंटरटेनमेंट टेलीविजन पर एक भारतीय टेलीविजन श्रृंखला है जिसमें चार बॉलीवुड फिल्म निर्देशकों द्वारा निर्मित चार अलग-अलग कहानियां हैं। कहानियों में अनुराग कश्यप द्वारा प्रस्तुत और ललित मराठे द्वारा निर्देशित *राजुबेन* शामिल हैं; *शौरत नफ़रत और शोबिज़*, विक्रम भट्ट द्वारा; *हर कदम पर शक*, मुकुल अभ्यंकर द्वारा लिखित और निर्देशित, और महेश मांजरेकर द्वारा प्रस्तुत; और *हेरोइन - जिंदगी के पन्नों से*, मधुर भंडारकर द्वारा। *हेरोइन - जिंदगी के पन्नो से में* हर बार एक नई कहानी दिखाई गई, और अन्य तीन शो में एक आवर्ती कहानी थी। यह श्रृंखला प्रत्येक सोमवार-गुरुवार को प्रसारित होती है: सोमवार को *राजूबेन*, मंगलवार को *शौरत नफ़रत और शोबिज़*, बुधवार को *हर कदम पर शक*, और गुरुवार को *हेरोइन* । प्रत्येक कहानी 12 सप्ताह तक प्रसारित हुई।

कथानक
-----

यह शो हर हफ्ते प्रत्येक कहानी का एक घंटे लंबा एपिसोड प्रसारित करता था, यानी लगातार 12 हफ्तों तक प्रति सप्ताह कुल चार एपिसोड। कहानियाँ हैं:

***हर कदम पर शक*** निर्देशन मुकुल अभ्यंकर ने किया। महेश मांजरेकर द्वारा प्रस्तुत।

एक छोटा सा शहर, कसौनी, गहरे पहाड़ों में स्थित है जहाँ रहस्य इतने गहरे हैं कि उन्हें छिपाकर रखना ही बेहतर है। एक युवा महिला, मल्लिका की हत्या से चीजें बदल जाती हैं क्योंकि एक-एक करके रहस्य खुलते जाते हैं। अधिक लोगों की हत्या कर दी जाती है और शीर्ष हत्याकांड जासूस आशुतोष मेहरा जांच करने आते हैं। वह और मल्लिका की बहन अंजलि अपनी जांच शुरू करते हैं और उन्हें एहसास होता है कि झूठ का जाल उनकी कल्पना से कहीं अधिक विकृत है।

प्रिया बापट, भानु उदय और निधि सेठ अभिनीत।

***शौरत नफ़रत और शोबिज़***विक्रम भट्ट द्वारा निर्देशित।

यह कहानी बॉलीवुड की चमकती दुनिया के पीछे की काली हकीकत को दर्शाती है।

***राजुबेन*** संचालन ललित मराठे ने किया। अनुराग कश्यप द्वारा प्रस्तुत।

यह लेडी डॉन राजूबेन ( शिल्पा शुक्ला ) और उन घटनाओं की कहानी है जो उसे एक आपराधिक मास्टरमाइंड बनने के लिए प्रेरित करती हैं।

***हेरोइन - जिंदगी के पन्नों से*** मधुर भंडारकर द्वारा निर्देशित।

इस सीरीज में हर एपिसोड में अलग-अलग एपिसोड दिखाया गया। प्रत्येक में अलग-अलग स्थितियों में अलग-अलग महिलाओं को दिखाया गया - एक गृहिणी, एक अभिनेत्री और एक मां, प्रत्येक की एक ही अवधारणा थी कि ये महिलाएं जीवन में सच्ची "नायिका" कैसे थीं।

नीना गुप्ता अभिनीत।

संदर्भ
------

1. ↑  "Sony to revive 10 pm slot with Bollywood filmmakers". Indian Television.com. 2009-02-12.
2. ↑  "Specials @ 10 on Sony..." AllTime TV. 2009-02-12.
3. ↑  "Sony to launch Specials@10 with renowned movie makers". TelevisionPoint. 2009-02-13.

बाहरी कड़ियाँ
-------------

* सोनी टीवी इंडिया पर *विशेष @ 10* आधिकारिक साइट
**तफ़सीरे जलालेन** या "तफ़सीर अल-जलालैन"(अंग्रेज़ी:Tafsir al-Jalalayn) कुरआन की टीका-व्याख्या (तफ़्सीर) की अरबी भाषा में पुस्तक है, एक बहुत ही छोटी टिप्पणी है, जिसे दो प्रसिद्ध टीकाकारों, इमाम जलालुद्दीन महली (791 हिजरी - 864 हिजरी) और जलालुद्दीन सुयुति (849 हिजरी - 911 हिजरी ) ने लिखा था।

तफ़सीर जलालिन लगभग पाँच शताब्दियों से लोकप्रिय है। इमाम जलालुद्दीन सुयुती की उत्कृष्ट कृतियों में तफ़सीर जलालिन का एक प्रमुख और विशेष महत्व है। यह भाष्य अपनी संक्षिप्तता और व्यापकता, सुदृढ़ता, अर्थ और व्याख्या के कारण विद्वानों और छात्रों के ध्यान का केंद्र रहा है। विषयों के सन्दर्भ में विद्वानों और ज्ञानियों का विशेष आदर होता है और बहुधा इसका अध्ययन किया जाता है। यह कुरआन की अन्य व्याख्याओं की तुलना में कुरआन की संक्षिप्त टिप्पणी और संक्षिप्त अनुवाद भी है।

तफ़सीर अल-जलालयन का अंग्रेजी , फ्रेंच, बंगाली , उर्दू , फारसी, मलय / इंडोनेशियाई, तुर्की और जापानी सहित कई भाषाओं में अनुवाद किया गया है। दो अंग्रेजी अनुवाद हैं।

इन्हें भी देखें
---------------

* तफ़्सीर

सन्दर्भ
-------

1. ↑  *Tafsir al-Jalalayn*, Altafsir.com, accessed 16 March 2014 Archived 16 मार्च 2014 at the वेबैक मशीन
**भारतीय राजनेताओ के द्वारा दिये गये नारे :-**

1) जय हिन्द :- सुभाषचंद्र बोस

2) इनकलाब जिन्दाबाद :-भगत सिंह

3) दिल्ली चलो :- सुभाषचंद्र बोस

4) तुम मुझे खून दो मै तुम्हे आजादि दूँगा :- सुभाषचंद्र बोस

5) हे राम:- महात्मा गांधी

6) करो या मरो:- महात्मा गांधी

7) भारत छोड़ो :- महात्मा गांधी

8) अंग्रेजों भारत छोड़ो :- यूसुफ मेहर अली

9) पूर्ण स्वराज की प्राप्ति :- जवाहरलाल नेहरू

10) आराम हराम है:- जवाहरलाल नेहरु

11) Who Live in Die :- जवाहरलाल नेहरु

12) स्वराज मेरा जन्मसिद्ध अधिकार है :- बाल गंगाधर तिलक

13) मेरे शरीर पर किया गया लाठी का प्रहार अंग्रेजी शासन के ताबूत की कील साबित होगा:- लाला लाजपत राय

14) साइमन वापस जाओ :- लाला लाजपत राय

15) जय जगत :- विनोबा भावे

16) जय जवान, जय किसान :- लाल बहादुर शास्त्री

17) जय जवान,जय किसान,जय विज्ञान:- अटल बिहारी वाजपेयी

18) सम्पूर्ण क्रांति:- जय प्रकाश नारायण

19) जन-गण-मन :- रविन्द्रनाथ टैगोर

20) वंदे मातरम :- बाल गंगाधर तिलक

21) मारो फिरंगी को :- मंंगल पांडे

22) कर मत दो:- सरदार बल्लभ भाई पटेल

23) वेदों की ओर लौटो:- स्वामी दयानंद सरस्वती

24) विजयी विश्व तिरंगा प्यारा:- श्याम लाल गुप्ता पार्षद

25) सरफरोसी की तमन्ना अब हमारे दिल में है:- बिस्मिल अज़ीमाबादी

26) सारे जहाँ से अच्छा हिंदुस्तान हमारा:- मुहम्मद इक़बाल

27) मैं भी चौकीदार
**अख्तर शिरानी** (जन्म **मुहम्मद दाऊद खान**; 4 मई 1905 - 9 सितंबर 1948; शीरानी या शेरानी भी लिखा जाता है), एक उर्दू कवि थे, जिनहें उर्दू भाषा के अग्रणी रोमांटिक कवियों में से एक माना जाता है।

शुरुआती ज़िंदगी और पेशा
-----------------------

अख्तर शैरानी का जन्म 4 मई 1905 को मुहम्मद दाऊद खान के रूप में पश्तून शेरानी जनजाति, शिरानी जनजाति में हुआ था, जो सुल्तान महमूद गजनवी के साथ भारत आए थे और राजस्थान के टोंक में वापस आ गए थे। [1] [2] वह हाफिज महमूद शीरानी के बेटे थे, जो एक विद्वान और उच्च ख्याति के शिक्षक थे, जिन्होंने 1921 में इस्लामिया कॉलेज, लाहौर में पढ़ाना शुरू किया था। 1928 में, वे ओरिएंटल कॉलेज, लाहौर चले गए। युवा दाऊद बहुत कम उम्र में लाहौर चला गया और जीवन भर वहीं रहा। उन्होंने 1921 में मुंशी फ़ाज़िल और 1922 में अदीब फ़ाज़िल (अरबी और फ़ारसी में डिग्री) ओरिएंटल कॉलेज, लाहौर से की।

अपने पिता के प्रयासों के बावजूद, वे अपनी शिक्षा जारी नहीं रख सके और इसके बजाय एक पूर्णकालिक कवि बन गए। कविता (उस्ताद) में उनके शिक्षक मौलाना तजवार नजीबाबादी थे, जो लाहौर के साहित्यिक हलकों में एक सम्मानित [मोर गद्य] व्यक्तित्व थे जो साहित्यिक पत्रिकाएँ प्रकाशित करते थे। चूँकि उनका जन्म नाम बहुत ही सामान्य था, इसलिए उन्होंने अख्तर शीरानी को एक उपनाम के रूप में अपनाया।

काम
---

शैली और उर्दू शायरी पर प्रभाव
-----------------------------

मृत्यु और विरासत
----------------

यह भी देखें
-----------

* *क़ुदरतुल्लाह* शाहबी की शहाबनामा किताब

संदर्भ
------

1. ↑  Parekh, Rauf (2015-04-13). "LITERARY NOTES: Urdu writers and poets who died young". *Dawn (newspaper)*. Pakistan. अभिगमन तिथि 23 August 2021.
2. ↑  "अख्तर शीरानी शायरी - अख्तर शीरानी शायरी, उर्दू ग़ज़ल, नज़म संग्रह". अभिगमन तिथि 30 अप्रैल 2022.

ग्रन्थसूची
----------

बाहरी संबंध
-----------
**कालिका पुराण**,(संस्कृत: *कालिकापुराणम्:*) जिसे **काली पुराण**, **सती पुराण** या **कालिका तंत्र** भी कहा जाता है, अठारह पुराणों में से एक है पुराण (*उपपुराण*) शक्तिवाद हिंदू धर्म की परंपरा में  यह पाठ संभवतः भारत के असम क्षेत्र में रचा गया था और इसका श्रेय ऋषि मार्कंडेय को दिया जाता है। यह कई संस्करणों में मौजूद है, विभिन्न रूप से 90 से 93 अध्यायों में व्यवस्थित है। पाठ के बचे हुए संस्करण इस मायने में असामान्य हैं कि वे अचानक शुरू होते हैं और एक प्रारूप का पालन करते हैं जो न तो प्रमुख या लघु पुराण - हिंदू धर्म के पौराणिक ग्रंथों में पाया जाता है।

सामग्री
-------

यह पाठ देवी की किंवदंतियों के साथ शुरू होता है जो शिव को तपस्वी जीवन से वापस लाने की कोशिश कर रहे हैं, जिससे उन्हें फिर से प्यार हो जाए  लूडो रोचर के अनुसार, मार्कंडेय वर्णन करते है कि कैसे ब्रह्मा, शिव और विष्णु "एक ही" हैं और सभी देवी (सती, पार्वती, मेनका, काली और अन्य) एक ही स्त्री की अभिव्यक्ति हैं।

संदर्भ
------

1. ↑  Hazra (2003), पृ॰ 280.
2. 1 2  Rocher (1986), पृ॰प॰ 179-183.

बाहरी कड़ियाँ
-------------

* 18 पुराणों की सामग्री और उपपुराणों की सूची (छोटे पुराण) Archived 2012-07-17 at the वेबैक मशीन

| * दे
* वा
* सं
पुराण |
| --- |
| महापुराण | ब्रह्म  •  ब्रह्माण्ड  •  ब्रह्म वैवर्त  •  मार्कण्डेय  •  भविष्य  •  वामन  •  विष्णु  •  भागवत्  •  नारदीय  •  गरुड  •  पद्म  •  वाराह  •  वायु  •  लिंग  •  स्कन्द  • अग्नि  •  मत्स्य  •  कूर्म  •  शिव |
| उपपुराण | बृहद्धर्म  •  देवी-भागवत  •  गणेश  •  कल्कि  •  कालिका  •  कपिल  •  मुद्गल  •  नरसिंह  •  साम्ब \* सौर  •  शिवरहस्य  •  विष्णुधर्मोत्तर |
शबरी मंदिरशबरी मंदिर भारत के छत्तीसगढ़ प्रांत में स्थित खरौद नगर के दक्षिण प्रवेश द्वार पर स्थित शौरि मंडप शबरी का ही मंदिर है। ईंट से बना पूर्वाभिमुख इस मंदिर को *सौराइन दाई* अथवा शबरी का मंदिर भी कहा जाता है। मंदिर के गर्भगृह में श्रीराम और लक्ष्मण धनुष बाण लिये विराजमान हैं। पुजारी ने बताया कि श्रीराम और लक्ष्मण जी ने शबरी के जूठे बेर यहीं खाये थे। तत्कालीन साहित्य में उल्लेख मिलता है कि ,नगर की दक्षिण दिशा में शबरी देवी (सौराइन दाई) का मंदिर स्थित है। ईंट से बना यह मंदिर पूर्वाभिमुख है। लक्ष्मणेश्वर महादेव मंदिर के शिलालेख में इसके निर्माण के काल का उल्लेख करते हुए कहा गया है कि , गंगाधर नामक अमात्य ने एक शौरि मंडप का निर्माण कराकर पुण्य का कार्य किया है। शौरि वास्तव में विष्णु का एक नाम है और यह क्षेत्र भी विष्णु प्रतिमाओं के कारण श्री नारायण क्षेत्र या श्री पुरूषोत्तम क्षेत्र कहलाता है, जिसका उल्लेख स्कन्द पुराण में मिलता है। इस मंदिर के गर्भगृह के प्रवेश द्वार पर गरूड़ जी की मूर्ति है। अत: इसके विष्णु मंदिर होने की कल्पना की जा सकती है। सम्प्रति यहाँ देवी की मूर्ति है। इस मंदिर में देवी की मूर्ति कब और किसने स्थापित की, यह पता नहीं चलता। संभवत: विष्णु और शक्ति में सामंजस्य स्थापित करने के लिए इस मंदिर में देवी की स्थापना की गई है। प्राचीन काल में यह क्षेत्र दंडकारण्य कहलाता था। दंडकारण्य में श्रीराम लक्ष्मण और जानकी ने कई वर्ष व्यतीत किये। इसी क्षेत्र से सीता का हरण हुआ था। श्रीराम और लक्ष्मण ने सीता की खोज के दौरान शबरी के आश्रम में आकर उसके जूठे बेर खाये थे, इसी प्रसंग को लेकर इस स्थान को शबरी-नारायण कहा गया। कालान्तर में यह बिगड़कर शिवरीनारायण कहलाने लगा। प्राचीन काल में इस क्षेत्र में खर-दूषण का राज था, जो श्रीराम के हाथों वीरगति को प्राप्त हुआ था। कदाचित् उन्हीं के नाम पर यह नगर खरौद कहलाया।

सन्दर्भ
-------

1. ↑  "शबरी मंदिर". शिवरीनारायण देवालय एवं परंपराएं. मूल से 5 मार्च 2016 को पुरालेखित. अभिगमन तिथि 2अप्रैल 2008. `|access-date=` में तिथि प्राचल का मान जाँचें (मदद)

### टीका टिप्पणी

   **क.**    **^**  कारितं विस्तृतं शौरि मंडपं पुण्कारिणा। गंगाधरेण धरणे ललामेवाति सुन्दरम्।।